ΚΑΝΟΝΙΣΜΟΣ (ΕΚ) αριθ. 704/97 ΤΗΣ ΕΠΙΤΡΟΠΗΣ της 18ης Απριλίου 1997 για τον καθορισμό των λεπτομερειών εφαρμογής του κανονισμού (ΕΚ) αριθ. 537/97 του Συμβουλίου και για πρόβλεψη της μερικής απόδοσης των εισαγωγικών δασμών που εισπράχθηκαν για 30 000 τόνους κριθής ζυθοποιίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 537/97 του Συμβουλίου, της 18ης Μαρτίου 1997, σχετικά με το άνοιγμα κοινοτικής δασμολογικής ποσόστωσης για την κριθή ζυθοποιίας που υπάγεται στον κωδικό ΣΟ 1003 00 (1), και ιδίως το άρθρο 2,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (3), και ιδίως το άρθρο 10 παράγραφος 4,

Εκτιμώντας:

ότι οι διατάξεις που διέπουν τις εισαγωγές σιτηρών στην Κοινότητα θεσπίσθηκαν από τον κανονισμό (ΕΚ) αριθ. 1249/96 της Επιτροπής, της 28ης Ιουνίου 1996, για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών (4), όπως τροποποιήθηκε από τον κανονισμό (ΕΚ) αριθ. 641/97 (5) 7 ότι ο κανονισμός (ΕΚ) αριθ. 1249/96 προβλέπει στο άρθρο 2 παράγραφος 5, υπό ορισμένους όρους, κατ' αποκοπή μείωση του εισαγωγικού δασμού κατά 8 Ecu ανά τόνο όσον αφορά, ιδίως, την κριθή ζυθοποιίας 7 ότι το άρθρο 2 παράγραφος 4 του ιδίου κανονισμού προβλέπει επίσης κατ' αποκοπή μείωση του εισαγωγικού δασμού κατά 2 ή 3 Ecu ανά τόνο συναρτήσει του λιμανιού εκφόρτωσης στην Κοινότητα 7

ότι, σε εφαρμογή των διατάξεων του άρθρου 1 του κανονισμού (ΕΚ) αριθ. 537/97, άνοιξε δασμολογική ποσόστωση 30 000 τόνων κριθής ζυθοποιίας που υπάγεται στον κωδικό ΣΟ 1003 00, προοριζομένη για την παρασκευή βύνης για να χρησιμοποιηθεί στην παρασκευή ενός τύπου μπίρας που ωριμάζει σε δεξαμενές που περιέχουν ξύλο οξιάς 7 ότι ο εφαρμοζόμενος δασμός για τις εισαγωγές αυτές είναι 50 % του πλήρους δασμού την ημέρα της εισαγωγής 7 ότι δεν μπορούν να εφαρμοσθούν οι κατ' αποκοπή μειώσεις του εισαγωγικού δασμού που έχουν προβλεφθεί από τον κανονισμό (ΕΚ) αριθ. 1249/96 7 ότι, κατά συνέπεια, πρέπει να προσαρμοσθούν οι δασμοί που εφαρμόζονται δυνάμει του κανονισμού (ΕΚ) αριθ. 1249/96 για ανώτατη ποσότητα 30 000 τόνων κριθής ζυθοποιίας, για τους οποίους η αίτηση χορήγησης πιστοποιητικού εισαγωγής έγινε από 1ης Ιουνίου έως 31 Δεκεμβρίου 1996, μειώνοντας κατά 50 % τον εισαγωγικό δασμό που ισχύει την ημέρα της θέσεως σε ελεύθερη κυκλοφορία του εισαγομένου προϊόντος, το δε ποσό που λαμβάνεται με τον τρόπο αυτό θα πρέπει να αυξηθεί κατά τις κατ' αποκοπή μειώσεις του εισαγωγικού δασμού που ενδεχομένως είχαν εφαρμοσθεί κατά τη θέση σε ελεύθερη κυκλοφορία.

ότι η δασμολογική ποσόστωση που άνοιξε από τον κανονισμό (ΕΚ) αριθ. 537/97 καλύπτει αποκλειστικά την περίοδο από 1ης Ιουνίου έως 31 Δεκεμβρίου 1996 7 ότι, παρά τις διατάξεις του άρθρου 2 του κανονισμού αυτού, δεν μπορεί να θεσπισθεί καμία αναδρομική διάταξη για να διασφαλισθεί η φύση της εισαγομένης κριθής ούτε είναι δυνατόν να αναγνωρισθούν τα έγγραφα που επιτρέπουν να διασφαλισθεί η φύση αυτή 7

ότι πρέπει να κατοχυρωθεί η υλοποίηση αυτής της διεθνούς δέσμευσης προβλέποντας τη δυνατότητα για τους επιχειρηματίες που έχουν πραγματοποιήσει εισαγωγές κριθής ειδικής ποιότητας που προορίζεται για τη ζυθοποιία κατά τη διάρκεια της εν λόγω περιόδου, να τύχουν μετά από αίτησή τους της μειώσεως του εισαγωγικού δασμού, μετά από αφαίρεση των ενδεχομένων κατ' αποκοπή μειώσεων 7 ότι πρέπει, συνεπώς, να εξουσιοδοτηθούν τα κράτη μέλη να αποδώσουν τους επιπλέον εισπραχθέντες δασμούς στους επιχειρηματίες που μπορούν να αποδείξουν ότι επωφελήθηκαν της μειώσεως του εισαγωγικού δασμού των 8 Ecu ανά τόνο, η οποία προβλέπεται για την κριθή ζυθοποιίας που προορίζεται για την παρασκευή βύνης από 1ης Ιουνίου έως 31 Δεκεμβρίου 1996 7

ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Σε εφαρμογή των διατάξεων του άρθρου 1 του κανονισμού (ΕΚ) αριθ. 537/97, για τις εισαγωγές στην Κοινότητα κριθής υπαγόμενης στον κωδικό ΣΟ 1003 00 που προορίζεται για την παρασκευή βύνης (αύξων αριθμός της ποσόστωσης: 09.4061) για να χρησιμοποιηθεί για την παρασκευή μπίρας που ωριμάζει σε δοχεία τα οποία περιέχουν ξύλο οξιάς και οι οποίες έχουν επωφεληθεί κατ' αποκοπή μειώσεως ποσού 8 Ecu ανά τόνο, δυνάμει του άρθρου 2 παράγραφος 5 του κανονισμού (ΕΚ) αριθ. 1249/96, οι οποίες τέθηκαν σε ελεύθερη κυκλοφορία από 1ης Ιουνίου έως και 31 Δεκεμβρίου 1996, αποδίδεται, μέχρις εξαντλήσεως των 30 000 τόνων και μετά από αίτηση του εισαγωγέα ή του εντολοδόχου του, ποσό ίσο με το 50 % του πλήρους εισαγωγικού δασμού που ισχύει για τις ποσότητες που πραγματικά τέθηκαν σε ελεύθερη κυκλοφορία, μειωμένο, αφενός, κατά 8 Ecu ανά τόνο και, αφετέρου, κατά ποσό ίσο με εκείνο κάθε ενδεχομένης κατ' αποκοπή μείωσης του εισαγωγικού δασμού που εφαρμόσθηκε σε συνάρτηση με το λιμάνι εκφόρτωσης στην Κοινότητα.

2. Εντός προθεσμίας εκατό ημερών μετά από την ημερομηνία έναρξης σε εφαρμογή του παρόντος κανονισμού, οι ενδιαφερόμενοι καταθέτουν στις αρμόδιες αρχές του κράτους μέλους εκδόσεως του πιστοποιητικού εισαγωγής, αίτηση χορηγήσεως βεβαιώσεως σύμφωνα με το υπόδειγμα που περιλαμβάνεται στο παράρτημα, προσδιορίζοντας την ποσότητα για την οποία είναι δυνατόν να ζητηθεί η μερική απόδοση του δασμού που αναφέρεται στην παράγραφο 1, σύμφωνα με τις διατάξεις του άρθρου 880 του κανονισμού (ΕΟΚ) αριθ. 2454/93 της Επιτροπής (6).

Η αίτηση πρέπει να συνοδεύεται από απόσπασμα του πιστοποιητικού εισαγωγής το οποίο αποδεικνύει ότι η ποσότητα αυτή πράγματι τέθηκε σε ελεύθερη κυκλοφορία και από απόδειξη μεταποιήσεως σε αντίστοιχη βύνη που αναφέρεται στο άρθρο 2 παράγραφος 5 στοιχείο γ) του κανονισμού (ΕΚ) αριθ. 1249/96. Οι ενδιαφερόμενοι πρέπει επίσης να προσκομίσουν συμπληρωματική βεβαίωση η οποία εκδίδεται από διοικητική αρχή και η οποία αποδεικνύει ότι η ζυθοποιία στην οποία η εν λόγω βύνη χρησιμοποιήθηκε για την παρασκευή μπίρας διέθετε δεξαμενές ωριμάνσεως που περιείχαν ξύλο οξιάς κατά την εποχή κατά την οποία έγινε η μεταποίηση.

3. Τα κράτη μέλη, εντός πέντε εργάσιμων ημερών υπολογιζομένων από τη λήξη της προθεσμίας που προβλέπεται στην παράγραφο 2 πρώτο εδάφιο, διαβιβάζουν στην Επιτροπή με τέλεξ, τέλεφαξ ή τηλεγράφημα, τις πληροφορίες για τις ποσότητες τις οποίες αφορούν οι αιτήσεις βεβαιώσεως που έγιναν σύμφωνα με τις διατάξεις της παραγράφου 2.

4. Η Επιτροπή, με βάση τις πληροφορίες που διαβιβάσθηκαν από τα κράτη μέλη, στην περίπτωση κατά την οποία η συνολική ποσότητα για την οποία υποβλήθηκαν αιτήσεις βεβαιώσεως υπερβαίνει την ποσότητα των 30 000 τόνων, ανακοινώνει εντός τριών εργασίμων ημερών υπολογιζομένων από τη λήξη της προθεσμίας που προβλέπεται στην παράγραφο 3, το ποσοστό μειώσεως που θα εφαρμοσθεί στις ποσότητες για τις οποίες έχουν υποβληθεί αιτήσεις βεβαιώσεως.

5. Η αρμόδια αρχή του κράτους μέλους εκδόσεως του πιστοποιητικού εισαγωγής, εντός δύο εργασίμων ημερών υπολογιζομένων από τη λήξη της προθεσμίας που προβλέπεται στην παράγραφο 4, εκδίδει βεβαίωση σύμφωνα με το υπόδειγμα που περιλαμβάνεται στο παράρτημα, προσδιορίζοντας την ποσότητα για την οποία μπορεί να γίνει μερική απόδοση του δασμού, σύμφωνα με τις διατάξεις του άρθρου 880 του κανονισμού (ΕΟΚ) αριθ. 2454/93.

6. Οι αιτήσεις αποδόσεως υποβάλλονται από τους ενδιαφερομένους στο τελωνείο όπου έγινε ο εκτελωνισμός, εντός τριάντα ημερών από τη λήξη της προθεσμίας που προβλέπεται στην παράγραφο 5. Οι αιτήσεις αποδόσεως πρέπει να συνοδεύονται:

α) από το πιστοποιητικό εισαγωγής ή από επικυρωμένο αντίγραφό του 7

β) από τη βεβαίωση που αναφέρεται στην παράγραφο 5 και

γ) από τη δήλωση της θέσης σε ελεύθερη κυκλοφορία για την οικεία εισαγωγή.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία ενάρξεως εφαρμογής του κανονισμού (ΕΚ) αριθ. 537/97.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 83 της 25. 3. 1997, σ. 7.

(2) ΕΕ αριθ. L 181 της 1. 7. 1992, σ. 21.

(3) ΕΕ αριθ. L 126 της 24. 5. 1996, σ. 37.

(4) ΕΕ αριθ. L 161 της 29. 6. 1996, σ. 125.

(5) ΕΕ αριθ. L 98 της 15. 4. 1997, σ. 2.

(6) ΕΕ αριθ. L 253 της 11. 10. 1993, σ. 1.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

Υπόδειγμα της αιτήσεως βεβαιώσεως και της βεβαιώσεως για την απόδοση του δασμού που αναφέρεται στο άρθρο 1 παράγραφοι 2 και 5

Αριθμός αναφοράς του πιστοποιητικού εισαγωγής: Δικαιούχος (ονοματεπώνυμο, πλήρης διεύθυνση και κράτος μέλος): Οργανισμός εκδόσεως του αποσπάσματος (επωνυμία και διεύθυνση): Δικαιώματα που εκχωρήθηκαν σε (ονοματεπώνυμο, πλήρης διεύθυνση και κράτος μέλος): Ποσότητα για την οποία μπορεί να ζητηθεί η απόδοση, σύμφωνα με τις διατάξεις του κανονισμού (ΕΚ) αριθ. 704/97 (ποσότητα σε χιλιόγραμμα): (Ημερομηνία και υπογραφή)

>ΤΕΛΟΣ ΓΡΑΦΗΚΟΥ>